Document ID: /roh_data/filtered/fineweb-2-filterrobots_roh.jsonl.gz/42472

Viola Amherd
Dapi il 2005 sesa Viola Amherd per il chantun Vallais en il Cussegl naziunal. L'anteriura presidenta da la citad da Brig ed advocata è commembra da la cumissiun per traffic e telecommunicaziun sco er da la cumissiun per dumondas da dretg. Plinavant è ella dapi il 2011 vicepresidenta da la fracziun cristiandemocratica en Chasa federala.
Peter Hegglin
Il politicher da Zug da 57 onns ha tenor atgnas indicaziuns dasper la politica da finanzas, era interess vi da tematicas da la sanadad e da l’economia publica. Peter Hegglin è cusseglier dals chantuns. Avant è el stà 13 onns directur da finanzas dal chantun Zug.
Heidi Z'graggen
La dunna da 52 onns ha 14 onns experientscha en l'executiva: Ella è dapi il 2004 en la regenza dal chantun Uri, dal 2014 fin il 2016 sco presidenta da la regenza. Dal 2000 fin il 2005 è ella stada presidenta da la PCD dal chantun Uri. Z'graggen ha studegià politologia a Berna.
Elisabeth Schneider-Schneiter
Schneider-Schneiter è dapi il 2010 en il Cussegl naziunal. Il 2015 è ella vegnida reelegida per pauc. Il mument è ella la presidenta da la cumissiun per affars da la politica exteriura en il Cussegl naziunal. Ella fa er part dal presidi da la PCD da la Svizra.
RR actualitad 12:00